Diari Oficial de la Generalitat Valenciana


Sumari del DOGV 1745, del 16-03-1992 (1992/824245)

RESOLUCIÓ de 2 de març de 1992, del Director General de l'Institut Valencià d'Administració Pública, per la qual es convoquen els cursos per a l'obtenció del Master en Planificació Territorial, Medioambiental i Urbana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1745

Data del DOGV
:   16-03-1992

Secció del DOGV
:   ALTRES DISPOSICIONS

Número del document
:   1992/824245


Data del document
:   02-03-1992

Organisme emissor
:   Conselleria d'Administració Pública

Tipus de document
:   Resolució

Resolució de 2 de març de 1992, del Director General de l'Institut Valencià d'Administració Pública, per la qual convoca els cursos per a l'obtenció del màster en Planificació Territorial, Medi Ambiental i Urbana.  
El conveni singularitzat subscrit el 23 d'abril de 1.991, entre l?IVAP i la Universitat Politècnica de València, possibilità la convocatòria de determinats cursos (plantejats com a unitats independents) que formen part del màster en Planificació Territorial, Medioambiental i Urbana, convocats per Resolució del Director de l?IVAP, de 29L d'abril de 1991 (DOGV 06.05.91).  
D'acord amb la clàusula 10 de la Resolució, de 13 de desembre de 1991, del Director General de l?Institut Valencià d'Administració Pública, per la qual convoca la realització del Pla de Formació de l?IVAP (DOGV 19.12.91), que estableix que el curs 045/92 de Planificació Territorial, Medioambiental i Urbana, que forma part de dita oferta, serà objecte d'una convocatòria específica, es convoca la realització de tres mòduls en aquesta convocatòria per a l?obtenció del títol d'Especialista en Ordenació del Territori i Medi Ambient que, juntament amb els cursos j a realitzats en la convocatòria citada, de 29 d'abril de 1991 i de pròxims cursos que es realitzaran en el futur, faran que, qui els realitze, opte al títol de màster en Planificació Territorial, Medioambiental i Urbana.  
Els mòduls dels quals es composa aquest curs d'Especialista en Ordenació del Territori i Medi Ambient són els següents:  
1r. Mòdul d'anàlisi territorial i urbana.  
2n. Mòdul de diagnòstic i planificació territorial.  
3r. Mòdul de metodologia i pràctica de planificació Territorial i urbana.  
Els mòduls referits consten d'un programa d'àrees docents, el qual s'especifica en l'annex I. Els tres mòduls formen un conjunt coherent de forma que, encara que és possible matricular-se independentment dels mòduls 1r i 2n d'anàlisi Territorial i Urbana i Diagnòstic i Planificació Territorial, respectivament, per a matricular-se en el 3r de Metodologia i Pràctica de Planificació Territorial i Urbana cal haver realitzat prèviament els dos mòduls anteriors.  
BASES DE LA CONVOCATORIA  
Primera  
El nombre de participants pertanyents a l'Administració de la Generalitat Valenciana, organismes autònoms i Administració local per a aquesta convocatòria, serà de tretze assistents per mòdul.  
Hi podrà participar el personal fix del grup A, titulat superior o mitjà, amb cinc anys d'experiència demostrada en el camp de l?urbanisme, ordenació del territori i medi ambient.  
La selecció es realitzarà entre les sol·licituds que complesquen les condicions expressades i segons l'ordre d'entrada en el registre de l'IVAP.  
Segona  
Les instàncies citades han de formular la sol·licitud d'assistència, indicant-hi el/s mòdul/s a què desitgen inscriure's.  
Dita sol·licitud s'adreçarà a la Direcció de L'IVAP, segons el model que figura com a annex II d'aquesta convocatòria, degudament emplenada i autoritzada, respectivament, pel secretari general de la conselleria de què es tracte, pel director de l'organisme autònom, o pel president de la corporació local.  
Les sol·licituds han de presentar-se directament a la seu de l'IVAP (C/ del Museu, 3, 46870 València) o bé a través de les oficines de correus, pel procediment establert en l'article 66.3 de la Llei de Procediment Administratiu, dins dels quinze dies següents a la publicació d'aquesta Resolució.  
Tot seguit, s'efectuarà la selecció, d'acord amb els criteris de la base primera, i, personalment, es notificarà l'admissió al curs, la data i el Lloc de realització de cadascun.  
Tercera  
El termini per a presentar la subscripció de les sol·licituds finirà el 30 de març; de 1992 pel que fa al primer mòdul, el 22 de maig respecte al segon mòdul, i el 2 d'octubre de 1992 al tercer mòdul.  
Els aspirants admesos que presten serveis en organismes autònoms i corporacions locals, abans d'iniciar-se el curs, han de justificar l?ingrés per part de les citades entitats, de la quantitat de 41.732 pessetes per a la matrícula del 1r i 2n mòdul i 83.464 pessetes per la matrícula corresponent al 3r mòdul en concepte de taxes per assistència a cursos. S'entén per subjecte passiu, amb aquesta finalitat, l?organisme autònom o corporació local que concedeix l'autorització d'assistència al curs.  
L'esmentada quantitat s'ingressarà en el compte corrent número 581-122-579-478-2293 de la Caixa d'Estalvis Provincial de València, a nom de Taxes de l'Institut Valencià d'Administració Pública, Conselleria d'Economia i Hisenda», on constarà el nom de l'interessat i el curs sol·licitat.  
Quan es tractarà de personal que pertany a les diferents conselleries, no caldrà que aquestes acrediten prèviament l'ingrés de la taxa corresponent, i s'hi aplicarà el procediment previst en la Resolució de 22 d'abril de 1991, del Director de l'Institut Valencià d'Administració Pública (DOGV, 29.04.91), sobre gestió de pagaments de les taxes per assistència a cursos convocats per l'IVAP.  
Quarta  
Els mòduls primer i segon tindran una duració total de 100 hores i el tercer mòdul de 150 hores.  
El conjunt d'hores lectives és de 350 hores i constitueix la matèria que cal superar per a l?obtenció del títol d'Especialista en Ordenació del Territori i Medi Ambient.  
El mòdul primer d'anàlisi Territorial i Urbana es correspon amb les setmanes primera a sisena, per a realitzar des del 30 de març fins al 4 de juny de 1992.  
El mòdul segon de Diagnòstic i Planificació Territorial es correspon amb les setmanes setena a dotzena, que es realitzarà des del 22 de juny al 20 d'octubre de 1992.  
El mòdul tercer de Metodologia i Pràctica de Planificació Territorial i Urbana es correspon amb les setmanes tretze a vint-i-dos, que s'han de realitzar des del 2 de novembre de 1992 al 10 de març de 1993.  
Les classes s'impartiran als locals de la Universitat Politècnica de València (camí de Vera, s/n 46812, València) de vesprada, en horari de 16'30 a 21 hores, en setmanes alternatives i s'ajustarà als períodes docents de la Universitat.  
La direcció del curs Podrà modificar els horaris, si ho considera necessari per a un millor funcionament. Els divendres lliures podran utilitzar-se per a recuperació d'hores o activitats complementàries.  
Cinquena  
L'avaluació es realitzarà separadament per a cada assignatura. S'obtindran els crèdits corresponents (cada crèdit equival a una assignatura de 10 hores lectives superades) i globalment s'aconseguirà el títol d'Especialista en Ordenació del Territori i Medi Ambient.  
Per a obtenir la qualificació d'apte en cada assignatura, hom tindrà en compte l'assistència als cursos, que serà obligatòria; no s'hi admetran faltes, ni tan sols justificades. L'avaluació corresponent a les pràctiques es modificarà i es multiplicarà pel percentatge d'assistència. En qualsevol cas s'admet un 10% de faltes, sense cap efecte sobre l'avaluació.  
Per a obtenir el títol, s'ha de realitzar addicionalment un pla comarcal o municipal en equip, amb un tutor, sobre un àmbit prèviament aprovat per la Direcció del curs, i aquest treball es realitzarà durant la impartició de l'assignatura 1.13.  
Aquells assistents que superen les proves avaluatòries previstes obtindran un certificat d'aprofitament expedit per l'IVAP.  
La falta d'assistència superior al 20% del total d'hores de cada curs, justificades o no, motivarà la no expedició de cap certificat.  
València, 2 de març de 1992. - El Director de l?IVAP: Rafael de Juan i Fenollar.  
ANNEXI  
Calendari i àrees docents  
Mòdul 1º. Anàlisi territorial i urbana.  
Àrees docents  
1.2 Introducció a l'anàlisi territorial i medioambiental. L'estudi dels ecosistemes naturals (20 hores).  
1.4 Dimensions demogràfico-espacials. Prospectiva i escenaris demogràfics (10 hores).  
1.5 Dimensions econòmiques de l'ordenació del territori i el medi ambient. La planificació regional (20 hores).  
1.6 Morfologia territorial i urbana (30 hores).  
1.9 Dimensions infrastructurals del territori i els seus efectes socio-económics, medio-ambientals i urbanistico-territorials (20 hores).  
Mòdul 2n. Diagnòstic i planificació territorial  
Àrees docents  
1.1 História de l'ocupació del territori i formació de l'espai urbanitzat. Teories i mètodes de l'anàlisi espacial i medio-ambiental (10 hores).  
1.3 Dimensions sociològiques, culturals i polítiques de l?ordenació del territori i del medi ambient (10 hores).  
1.7 tècniques i models d'anàlisi i planificació espacial, medioambiental i urbana (20 hores).  
1.8 Marc administrativo-jurídic i institucional de l?urbanisme, el medi ambient i l?ordenació del territori (20 hores).  
1.10 Estructura i diagnòstic territorial (10 hores).  
1.11 Planificació i avaluació territorial, urbanístic i medioambiental (10 hores).  
1.12 Experiències de planificació territorial, medio-ambiental i urbana. Casos pràctics (20 hores).  
Mòdul 3r Metodologia i Practica de planificació territorial i urbana.  
Àrees docents  
1.13 Sistemàtica de la realització de plans. Taller-projecte d'ordenació del territori (150 hores).  
El desplegament d'aquest calendari es facilitarà a cada alumne per part de la Universitat Politècnica de València, a més de les possibles modificacions o ajustaments que pogueren realitzar-s'hi.  
Veure imatge